钦定古今图书集成/明伦汇编/氏族典/第111卷 > 崔訦
## 钦定古今图书集成/明伦汇编/氏族典/第111卷 > 崔訦

按《周书崔谦传》：“谦弟訦，本名士约，释褐领军府录事，
转谘议参军。及贺拔胜出牧荆州，以訦为防城都督。
又随胜奔梁，复自梁归国，授卫将军、都督。从太祖复
弘农，战沙苑，皆有功，进爵为侯，累迁大都督、车骑大
将军、仪同三司，赐名訦。迁总管凉甘瓜三州诸军事、
凉州刺史。訦莅政强毅，百姓畏之。封安平县公，建德”
四年卒。子弘度，大象末，上柱国、武乡郡公。